C 301/10
BG
Официален вестник на Европейския съюз
5.8.2022 г.
29. приветства мерките, предвидени в член 5 от Директивата за електроенергията по отношение на пазара на електроенергия, както и дадените насоки (6) относно възможността държавите членки да се намесват при определянето на цените за доставка на електроенергия; счита, че с оглед на настоящата геополитическа ситуация и последиците от нея за енергийния пазар, с увеличаването и нестабилността на цените на електроенергията от съществено значение в дългосрочен план ще бъде намесата на държавите членки в полза на потребителите, като се преследва двойната цел да се защитят уязвимите домакинства, микропредприятията и малките предприятия и да се засили конкуренцията.
Въпреки това КР отново заявява (7), че тези мерки трябва да бъдат ограничени по продължителност и свързани с елемента на неотложност на енергийната криза и не бива да се превръщат в структурна промяна, която може да подкопае либерализацията на управлението на пазара на електроенергия; предлага с оглед на все по-ниските разходи за производството на електроенергия от възобновяеми източници да се обмисли отделяне на газа от електроенергията като възможна мярка, с която да се предотврати влияние на високите цени на газа върху цените на електроенергията; 30. приветства законодателното предложение за гарантиране на подходящо равнище на енергийните запаси в ЕС за следващата зима и след това; подчертава, че при определянето на такива минимални равнища следва да се вземат предвид регионалните оценки на риска; 31. подчертава, че е необходимо по-добро разбиране на регионалните потребности и възможности за преквалификация и повишаване на квалификацията; призовава Комисията да използва инициативи като „Еразъм+“ и „Хоризонт Европа“, за да гарантира по-тясно сътрудничество между промишлеността и академичните среди и да сложи начало на Пакта за умения в ключови промишлени екосистеми като секторите, свързани с водорода, слънчевата енергия, термопомпите и вятърната енергия; призовава държавитечленки да ускорят използването на Европейския социален фонд +, Фонда за справедлив преход и Механизма за възстановяване и устойчивост (МВУ) с цел насърчаване на преквалификацията и повишаването на квалификацията на работната сила в съответствие с необходимостта от адаптиране на професионалните практики към кръговостта, използването на нисковъглеродни материали и нови технологии.
Брюксел, 28 април 2022 г.
Председател на Европейския комитет на регионите Apostolos TZITZIKOSTAS
(6) (7)
Вж. приложение 1 към съобщението на Европейската комисия относно REPower EU.
Вж. член 20 от Становището на КР относно „Енергия от възобновяеми източници и вътрешен пазар на електроенергия“ (ОВ C 342, 12.10.2017 г., стр. 79) с докладчик D. Matoniene (LT/ЕКР).